Du kan læse dit barns journal ved at logge ind med dit MitID på Sundhedsvejen.dk
Sundhedsplejersken har ifølge Sundhedsloven pligt til at føre journal. Oplysninger fra journalen gives kun videre efter aftale med dig.
I journalen noterer sundhedsplejersken de observationer, målinger og faglige vurderinger, som hun har foretaget. Her noterer hun også de oplysninger, som hun får fra forældre og eventuelt barnet, og hun vedhæfter eventuelle supplerende oplysningsskemaer – blandt andet udfyldt af forældrene.
Derudover vil du kunne finde elektroniske fødselsanmeldelser og udskrivningsbreve med mere i journalen.
På sundhedsvejen.dk har du udover at læse notaterne også mulighed for at printe eksempelvis dit barns vækstkurver eller øvrige notater og medbringe dem til andre fagpersoner i sundhedsvæsenet. Du kan også skrive til sundhedsplejersken og stille spørgsmål om alt fra sundhed og ernæring til udvikling og trivsel.